### Beslutning

Christoffer Henriksen tog forbehold.

Allan Olsen, Yan Lassen, Maren Schmidt, Øjvind Toft og Tejs Danielsen kunne ikke tiltræde indstillingen. Partierne anbefaler, at lokalplanen sendes tilbage til Magistratsafdelingen for Teknik og Miljø til videre bearbejdningen inden lokalplansforslaget behandles af Byrådet med henblik på offentlig fremlæggelse. Partierne ønsker en revurdering af mulighederne for at indtænke almene boliger i lokalplanen.

Derudover anbefaler partierne, at der arbejdes tæt sammen med stadsarkitekten i udarbejdningen af et nyt forslag med fokus på arkitekturen, højden, bylivet, begrønningen og mulighederne for almene boliger.

Partierne anerkender, at projektet har været længe undervejs blandt andet på baggrund af behovet for en ændring af planloven. Dette har imidlertid også tydeliggjort behovet for en tilpasning af projektet.

Partierne tilkendegiver, at det er ønskeligt med boliger fremfor erhvervsbyggeri.

Grete Holst var forhindret i at deltage i udvalgets behandling af sagen.

Offentlig fremlæggelse af forslag til Lokalplan 1144, Maren Jacobsen ved [adresse], [adresse] samt Tillæg nr. 90 til Kommuneplan 2017.

### Resumé

Lokalplanområdet omfatter de ubebyggede byggefelter M og F i den gældende lokalplan 972 for [adresse]. Byggefelterne ligger ud til [adresse]. Med lokalplan 972 kan der opføres et højhusbyggeri til erhverv på henholdsvis 6 og 19 etager.

Grundejer har anmodet om en lokalplan, der ændrer anvendelsen til blandet bolig og erhverv i et højhusbyggeri på henholdsvis 4 og 27 etager. Der er udadvendte funktioner som butikker og caféer i stueetagen, boliger i 18 etager herover og erhverv i de øverste 8 etager.

Lokalplanområdet er belastet af lugt og luft fra produktionserhverv på [adresse] og er omfattet af Kommuneplantillæg nr. 101 for et område belastet af lugt, hvor der kan søges om tilladelse til planlægning for boliger. Indenrigs- og Boligministeriet har givet tilladelse til lokalplanlægningen.

Der er indgået en frivillig udbygningsaftale med bygherre om forbedringer af byrummet [adresse] og økonomisk bidrag til [adresse].

Lokalplanen er ledsaget af Tillæg nr. 90 til Kommuneplan 2017 for en ny ramme, der omfatter lokalplanområdet og muliggør en højere bebyggelse og bebyggelsesprocent. Anvendelsen til cityformål fastholdes.

### Indstilling

Det indstilles:

At 1) forslag til lokalplan nr. 1144 godkendes til offentlig fremlæggelse,

At 2) forslag til Tillæg nr. 90 til Kommuneplan 2017 godkendes til offentlig fremlæggelse,

At 3) forslag til udbygningsaftale godkendes til offentlig fremlæggelse,

At 4) forslag til miljørapport godkendes til offentlig fremlæggelse,

### Sagens forløb

28-01-2022 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 31-01-2022 Magistraten

Fremsendes til [adresse] med bemærkning, at Magistraten i mødet den 31. januar 2022 anbefaler, at byrådet tiltræder Magistratsafdelingen for Teknik og Miljøs indstilling af 16. december 2022.

Grete Holst tog forbehold.

Catrine Karlsen og Jens Jepsen kunne ikke tiltræde.

Jacobine Thorsen deltog ikke i sagen behandling på grund af inhabilitet.

 02-02-2022 [adresse]
Fremsendes til Teknisk Udvalg til behandling i henhold til beslutning i byrådets møde den 2. februar 2022.

Jacobine Thorsen var inhabil under sagens behandling.

 07-03-2022 Teknisk Udvalg
Sagen blev udsat.
 21-03-2022 Teknisk Udvalg

Christoffer Henriksen tog forbehold.

Allan Olsen, Yan Lassen, Maren Schmidt, Øjvind Toft og Tejs Danielsen kunne ikke tiltræde indstillingen. Partierne anbefaler, at lokalplanen sendes tilbage til Magistratsafdelingen for Teknik og Miljø til videre bearbejdningen inden lokalplansforslaget behandles af Byrådet med henblik på offentlig fremlæggelse. Partierne ønsker en revurdering af mulighederne for at indtænke almene boliger i lokalplanen.

Derudover anbefaler partierne, at der arbejdes tæt sammen med stadsarkitekten i udarbejdningen af et nyt forslag med fokus på arkitekturen, højden, bylivet, begrønningen og mulighederne for almene boliger.

Partierne anerkender, at projektet har været længe undervejs blandt andet på baggrund af behovet for en ændring af planloven. Dette har imidlertid også tydeliggjort behovet for en tilpasning af projektet.

Partierne tilkendegiver, at det er ønskeligt med boliger fremfor erhvervsbyggeri.

Grete Holst var forhindret i at deltage i udvalgets behandling af sagen.